O kalorijah poslušamo ves čas.
Koliko kalorij je v tem piškotu?
Koliko jih pokurimo s 100 poskoki,
tekom na dolge proge
ali z nemirom?
Ampak, kaj sploh je kalorija in koliko jih pravzaprav potrebujemo?
Kalorije so način sledenja proračunu telesne energije.
Zdravo ravnovesje nastane,
ko vnesemo približno toliko energije, kot je izgubimo.
Če stalno vnašamo v telo več energije, kot je porabimo,
se bo presežek sčasoma shranil kot maščoba v naših celicah
in pridobili bomo na teži.
Če porabimo več energije, kot je vnesemo, bomo izgubili težo.
Zato moramo biti zmožni meriti energijo, ki jo vnesemo in porabimo
in to naredimo z enoto, ki ji pravimo kalorija.
Ena kalorija, taka, ki jo merimo v hrani, se imenuje tudi velika kalorija,
je definirana kot količina energije,
ki je potrebna, da se temperatura enega kilograma vode
dvigne za eno stopinjo Celzija.
Vse, kar zaužijemo, ima kalorije,
mero, koliko energije je shranjene v njenih kemičnih vezeh.
Povprečen kos pice ima 272 kalorij,
približno 78 jih je v kosu kruha,
v jabolku jih je približno 52.
Energija se sprosti pri prebavi
in se shrani v drugih molekulah,
ki jih lahko razgradimo, da dobimo energijo, ko jo telo potrebuje.
Uporabi se na tri načine:
približno 10 % omogoči prebavo,
približno 20 % poganja fizično aktivnost,
in največji kos, okrog 70 %,
podpira osnovne funkcije naših organov in tkiv.
Ta tretja poraba ustreza tvojemu bazalnemu metabolizmu,
številu kalorij, ki jih potrebuješ za preživetje.
če ne bi jedel, ali se premikal.
Dodaj še nekaj fizične aktivnosti in prebavo,
in prispel boš do uradnih smernic
za dnevni vnos kalorij povprečnega posameznika:
2000 za ženske in 2500 za moške.
Ta predvidevanja temeljijo na faktorjih,
kot je povprečna teža, fizična aktivnost in mišična masa.
Ali to pomeni, da bi vsi morali stremeti k približno 2000 kalorijam?
Ni nujno.
Če izvajaš energetsko zahtevno aktivnost,
kot je kolesarjenje na Tour de France,
lahko tvoje telo porabi do 9000 kalorij na dan.
Nosečnost zahteva malo več kalorij kot običajno
in starejši ljudje imajo tipično počasnejši metabolizem,
energija se porablja postopoma, zato je potrebujejo manj.
Tu je še nekaj, kar morate vedeti, preden začnete šteti kalorije.
Kalorije na prehranskih oznakah merijo, koliko energije vsebuje hrana,
ne pa, koliko energije iz nje dejansko dobimo.
Polnozrnata živila in zelena porabijo več energije za prebavo,
tako da bi dejansko končal z manj energije pri porciji zelene s 100 kalorijami
kot pri porciji čipsa s 100 kalorijami.
V nekateri hrani so tudi druga hranila kot naprimer proteini in vitamini,
medtem ko druga hrana nudi veliko manj hranilne vrednosti.
Če poješ preveč take hrane,
si lahko predebel in podhranjen.
In celo s popolnoma enako hrano,
različni ljudje ne bodo dobili enakega števila kalorij.
Variacije v stvareh kot je raven encimov,
bakterije v črevesju
in celo dolžina črevesja,
pomeni, da je sposobnost posameznika, da pridobi energijo iz hrane,
pri vsakem malo drugačna.
Tako je kalorija uporabna mera za energijo,
a da bi natančno ugotovili, koliko jih vsak izmed nas potrebuje,
moramo vzeti v račun stvari, kot je telovadba,
vrsta hrane
in sposobnost našega telesa, da predeluje energijo.
Veliko sreče pri iskanju tega na oznakah o hranilni vrednosti.